google/wiki40b huggingface dataset:
Kristen ikonografi

Kristen ikonografi er den del av ikonografien som en finner i store deler av kirkekunsten. I tidligere tider var det mangel på lesekunnskap i befolkningen, og fremstillinger av evangeliet i kirkerommet ble derfor viktig. Den kristne ikonografien har bestemte motiv som går igjen fra epoke til epoke. De viktigste er: Kristus-motiv, Maria med barnet-motiv, festsyklus-motiv og helgen-motiv. Opprinnelsen til dette finner en i tidlig kristen kunst og motivene ble videreutviklet i bysantinsk kunst. Etter ikonoklasmen utviklet det seg en spesiell kristen ikonografi i kirkerommet som danner utgangspunkt for kirkekunsten. Synet på kirkerommet og plasseringen av bildene i det var av avgjørende betydning.

Kirkerommet som mikrokosmos

Den bysantinske kirkebygning kan sees på som et bilde av kosmos som symboliserer himmel, paradis (eller det hellige land) og jordens verden i et ordnet hierarki som strekker seg fra kuppelen, som representerer himmelen, til jorden. Bygningen er brukt som bilde av (og slik magisk identisk med) stedene Jesus Kristus vandret på jorden. Hver del av kirken blir identifisert som steder i Det hellige land. Den vestlige basilika er en rytmisk bevegelse fra inngang til apside, fra skapelsen til fullendelsen, mens den bysantinske sirkelbygning med kuppel har ingen slik retning, men er en sirkelbevegelse rundt sentrum.
Korset som Kristus ble korsfestet på  er også en kosmisk orden i den romerske verden med cardo og decumanus. Bruk av kors i kirkens grunnplan symboliserer derfor Kristi seier over dette. Kuppelen som også er et kosmisk symbol er en anskueliggjøring av himmelen. Bruken i palasskirker kunne være fordi keiseren ble oppfattet som kosmokrator. I øst blir frelsen forstått som en total kosmisk begivenhet. Verden blir oppfattet som en harmonisk statisk helhet som hviler i seg selv fra evighet til evighet. Som en konsekvens av dette ble senteret, sirkelen og kuppelen den foretrukne romlige formen.
Ettersom kuppelen representere himmelen, ble derfor de mest hellige bildene plassert der. Bildene fra Jesu liv representerte også en tenkt pilegrimsvandring til Det Hellige Land. Viktig var også kalenderen for det kristne år. Festsyklusen fulgte dette. Sammenhengen mellom dem er ikke historisk korrekt, men gir symbolsk mening. Sirkelen er lukket og gjentar seg selv hvert år.

Tre billedsoner

I kirkene dannet det seg etter hvert tre adskilte billedsoner som var adskilt med bånd som kunne være av planter eller geometriske figurer.

Kuppel og apside

Kuppelen og apsiden regnes som det mest hellige stedet i kirken. Her finner vi Kristus, Maria med barnet, engler etc. og scener som kan ha foregått i himmelen. Særtilfeller av kupler finner vi i Chora Camii i Istanbul, der Maria er i sentrum omgitt av forskjellige typer engler.

Ikonografiske motiv

Det finnes flere grupper av ikoniske motiv. Noen av de viktigste er:
Menisk

En menisk er en bueformet bruskskive som befinner seg mellom de bevegelige knoklene i kneleddet. Menisken har et kileformet tverrsnitt som fyller ut rommet mellom mer kuleformet leddflate på femur, lårbenet, og flatere leddflater på øvre ende av tibia, det ene leggbenet.
Hvert kne har to menisker, én ytre/laterale menisk og én indre/mediale menisk. Meniskene er festet midt på den øvre flaten av leggbenet, tibia og går framover og bakover og følger innsiden og utsiden av kneet. 
Dersom menisken blir skadet kan leddet få smerter ved bevegelse. Ved enkelte skader kan kneet låse seg, dvs. at kneleddet ikke kan bøyes eller strekkes. En skadet menisk kan helt eller delvis opereres bort, også ved hjelp av kikkhullskirurgi. De gamle operasjonene hvor hele meniskene ble fjernet førte ofte til problemer og slitasjegikt noen år etter operasjonen. Med moderne teknikker er det sannsynlig at plagene på lang sikt blir beskjedne.
Metriona

Utseende

En middelsstor, bredt oval, halvblanke, ensfarget brungul skjoldbille, sett fra siden er den formet omtrent som et albuskjell. Antennene er trådformede og middels lange. Kroppen er egentlig ganske normalt proporsjonert, med pronotum og dekkvingene er kraftig utvidet mot sidene slik at de helt dekker oversiden, både hodet og beina er skjult under dette skjoldet. Med utvidelsen blir kroppsformen oval, sett fra siden kjegleformet. Pronotum er rundet, mye bredere enn langt, dekkvingenes "skuldre" er rundede og noe framskytende. Oversiden er kraftig punktert.

Levevis

Både larvene og de voksne (imago) billene lever av å spise blad på næringsplanten. De voksne (imago) sitter tett inntil planten og det store flate halsskjoldet og dekkvingene gjør at billen kan være svært vanskelig å oppdage, og det er vanskelig for rovdyr å nå den sårbare undersiden. Larvene gjemmer seg gjerne under et tak av gammel avføring og planterester som er festet til den fremoverbøyde bakkroppsspissen.
Arten er knyttet til planter i vindelfamilien og søtvierfamilien.

Utbredelse

Arten er utbredt fra Fransk Guyana i nord til det nordlige Argentina i sør.
Steyr Sportwaffen

Steyr Sportwaffen GmbH er en østerriksk våpenprodusent.
Firmaet ble adskilt ifra Steyr Mannlicher som eget firma i 2001. Firmaet produserer luftvåpen i høy kvalitet for ISSF skytesport.
Mathieu Debuchy

Klubbkarriere

Han begynte sin karriere i den franske klubben Union Sportive Frétin, som tilhører hans hjemby. Etter dette begynte han for laget Lille OSC i en alder av åtte år. Etter å ha spilt i lagets ungdomsdivisjon i ti år ble han oppgradert til seniorlaget for 2003/2004-sesongen. Debuchy fikk nummeret 33 og hans profesjonelle karriere begynte den 31. januar 2004 når han spilte sin første kamp mot FC Metz, hvor Lille vant 1-0. Debuchy spilte totalt fem andre kamper den sesongen.
Neste sesong byttet han til draktnummer to, og denne sesongen økte hans aktivitet i klubben. Han deltok også dette året i Mesterligaen. Debuchy skadet kneet sitt i en kamp mot RC Strasbourg den 26. mars 2006. Skaden var så alvorlig at han ikke spilte fotball de neste seks månedene. Debuchy returnerte til fotballen og spilte frem til 30.desember 2012 for Lille. 
Den 30. desember 2012 ble overgangen til Newcastle United FC så å si klar. Han ble presentert som spiller for Newcastle med en gang overgangvinduet åpnet i januar 2013.
17. juli 2014 signerte Debuchy for Arsenal.
Franzefoss (bedrift)

Historikk

Franzefoss Bruk ble etablert i 1919 i Sandvika utenfor Oslo og startet opp med produksjon av kalkmel til landbruket og knust stein til bygg og anlegg. I 1936 ble virksomheten omgjort til aksjeselskap eid av familien Markussen. I 2005 ble bedriften splittet i to i forbindelse med et generasjonsskifte, og selskapene Franzefoss Minerals og Franzefoss AS ble etablert.

Franzefoss Gjenvinning AS

Franzefoss Gjenvinning AS driver med resirkulering, gjenvinning, bearbeiding og deponering av restprodukter og avfall. Gjennom bearbeidingsprosessen omformes avfall til råvarer for material- eller energigjenvinning på en miljømessig god måte. Oljeboringsavfall fra Nordsjøen blir gjennom en termisk prosess skilt ut som vann, sand og olje. Etter behandling blir oljen brukt som energibærer i industrien.
Franzefoss Gjenvinnings 19 anlegg er etablert ved store befolkningssentra og store brukere av selskapets tjenester. Det gjør at avfallet blir kortreist. Mottaksanleggene ligger i og rundt Oslo, i Vestfold og Telemark, utenfor Kristiansand, i Haugesund, Stavanger, Bergen og Trondheim. I tillegg har Franzefoss Gjenvinning AS to anlegg for mottak og behandling av boreavfall på Husøya utenfor Kristiansand og på Eide utenfor Bergen.

Franzefoss Pukk AS

Franzefoss Pukk AS produserer pukk- og grusmaterialer til bygg og asfalt- og betongproduksjon. Selskapet har også mottak av tomtestein, restbetong og riveasfalt for bearbeiding og gjenbruk. På flere av Franzefoss Pukk AS' produksjonssteder samarbeider selskapet med aktører som videreformidler pukk til asfalt og betong. Det produseres jord på flere anlegg i Oslo og Trondheim, der finstoff fra pukkproduksjonen inngår i blandingen sammen med kompost og slam. Slik samlokalisering gir redusert transport og er gunstig, både miljlømessig og økonomisk.
Franzefoss Pukk AS har 13 pukkverk lokalisert sentralt i Østlandsområdet, utenfor Bergen og i Trøndelag.

Franzefoss Utvikling AS

Franzefoss Utvikling AS eier Franzefoss-konsernets eiendommer og er ansvarlig for optimal utnyttelse og utvikling av disse.

Franzefossbyen AS

Franzefossbyen AS eier 50,1 % av industriområdet ved Sandvika og er ansvarlig for å utvikle dette til boliger og næringsformål.
Pimelomera

Utseende

Middelsstore, avlange, blanke, rødbrune oldenborrer. Oversiden er kraftig punktert, forkroppen litt glissent kledt med lange hår. "Snuten" (clypeus) er rundet med litt opphøyd forkant, pannen med kraftig mikroskulptur. Antennene er ti-leddete, de tre ytterste leddene danner en vifte med lange blader. Dekkvingene er parallellsidige med kraftig punktering som ikke står radvis.

Utbredelse

Slekten er utbredt i Kongo (begge statene).
EVRY

ErgoGroup

Statens Driftssentral for administrativ databehandling (SDS) ble opprettet i 1972. Selskapet ble ledet av Åge Borg Andersen fra 1975 til 1984. I 1984 skiftet denne navn til Statens Datasentral for administrativ databehandling, og i 1986 ble den til Statens datasentral AS, eid av Forbruker- og administrasjonsdepartementet. Administrerende direktør var Dag Roar Høgstad fra 1984 til 1987. Knut Ottem var administrerende direktør fra 1987 til 1996. På slutten av 1980-tallet og i begynnelsen av 1990-tallet fulgte oppkjøp av TF Data, Oslodata og Statsdata, og i 1995 ble SDS kjøpt av Posten Norge. Selskapet ble da omdøpt til Posten SDS med Per Andersen som administrerende direktør.  Posten SDS endret navn til ErgoGroup 1. januar 2001. Terje Mjøs ble administrerende direktør fra 2004 til 2011.
I oktober 2005 kjøpte ErgoGroup Ementors driftsavdeling. I tredje kvartal 2006 kjøpte ErgoGroup Allianse ASA og ble da markedsleder innen leveranse av IKT-løsninger til SMB-markedet i Norge. Ved årsskifte 2006 ble SYSteam kjøpt opp av ErgoGroup. ErgoGroup ble da den største IKT-aktøren mot SMB-markedet i Norden. I 2007 fulgte oppkjøp av ConCentric AS. September samme år kjøpte selskapet en majoritetsandel av Bekk Consulting som i 2010 ble sluttført.

EDB Business Partner

EDB Business Partner ble etablert i 1995 og drev med brukerstøtte, endringstyring og generelt vedlikehold av IT-systemer. Selskapet var majoritetseid av Telenor som eide 51,5 % gjennom selskapet Telenor Business Partner Invest AS.
EDB Business Partner var heleier i selskapene Fellesdata AS (oppkjøpt 2001), Avenir AS, EDB Telecom AS, Spring Consulting AS, PDS AS og TAG Systems AS. 8. januar 2008 ble det det inngått en avtale med StatoilHydro at selskapet skulle kjøpe IS Partner, som tidligere lå under Hydro under navnet Hydro IS Partner.

EVRY

Den 17. mars 2012 kunngjorde selskapet at navnet endres til EVRY.
I første kvartal 2012 gjennomførte EVRY oppkjøpet av IT-selskapene Pragma Drift AS i Kristiansand og Pragma AS i Kristiansand og Drammen. Pragma-selskapene hadde samlet 47 ansatte og omsatte i 2011 for om lag 52 millioner kroner. Gjennom dette oppkjøpet etablerte EVRY et sterkt regionalt IT-leveransemiljø i Agder med base i Kristiansand.
I tredje kvartal 2012 presenterte konsernsjef Terje Mjøs en ny forenklet selskapsstruktur. Dette innebar først og fremst en reduksjon av ansatte på de øverste nivåene. – Det er 100 stillinger som vil bli overflødige i Norge som en følge av forenklinger og sammenslåinger av enheter. Dette er på ledelsesnivå og innen støttefunksjoner, sier kommunikasjonsdirektør Geir Remman til digi.no. Han presiserer at det ikke vil bli oppsigelser ute i feltet.
I fjerde kvartal 2013 gjennomførte EVRY oppkjøpet av det finske selskapet TAG System Finland OY, som er det ledende kortpersonaliseringsselskapet i Finland og Baltikum. Selskapet hadde på dette tidspunktet 30 ansatte og en årlig omsetning på nærmere NOK 70 millioner.
Rise, Vulcan Spectre

Rise, Vulcan Spectre er et studioalbum med det norske thrash metal-bandet Nekromantheon, utgitt i 2012. Albumet vant Spellemannprisen samme år i kategorien for metal.
Stortingsvalget 2009 i Nordland

Stortingsvalget 2009 i Nordland ble avholdt den 13. september og 14. september 2009, og var Nordland fylkes deltagelse i Stortingsvalget 2009. I Nordland ble det valgt ni distriktsmandater og ett utjevningsmandat til Stortinget.
15 partier stilte lister i fylket.
Det var 178 981 stemmeberettigede i fylket, hvorav 129 816 avla stemme. Valgdeltagelsen var dermed 72,5%.
Crinum calamistratum

Akvaristikk

Crinum calamistratum blir ikke spist av planteetende fisk. Den kan også brukes i brakkvannsakvarier med lavt saltinnhold.
Den foretrekker en temperatur mellom 20 og 27 °C, en pH mellom 6,1 og 7,8, og en hardhet mellom 0 og 18 dH.
Den krever mye lys.
Storheikkilä observatorium

Storheikkilä observatorium (finsk: Iso-Heikkilän tähtitorni) er et astronomisk observatorium i bydelen Storheikkilä (finsk: Iso-Heikkilä) i Åbo.
Det ble bygget i 1935–1936 og drevet av Åbo universitet frem til 1972. Observatoriet eies nå av Åbo by og drives av åboavdelingen av Astronomiska föreningen Ursa.
Observatoriet inneholder et 13 og 15 cm teleskop konstruert av Yrjö Väisälä, og et 19 cm Schmidt-Väisälä-kamera. Tidligere var et 50 cm kamera plassert i kuppelen, men dette ble flyttet til Pemar i 1963.
Observatoriet i Storheikkilä var Åbo universitetsobservatorium frem til 1952. Det ble drevet av Väisäläs forskningsgruppe. Observatoriet ligger i utkanten av Åbo sentrum. Ettersom byen vokste med tiltagende lysforstyrrelser ble universitetets observatorium flyttet i 1952 til et nytt anlegg i Tuorla i S:t Karins.
Jijamata Udyaan (Victoria Gardens)

Jijamata Udyaan (tidligere kalt Ranichi Bagh, som betyr «Dronningens hager», fra det opprinnelige britiske navnet Victoria Gardens, og nå også kjent som Veermata Jijabai Bhosale Udyan) er en dyrehage som ligger på Byculla, i hjertet av Mumbai, India. Den ble bygd ut i 1861 og er en av de eldste dyreparker i India.
Her ligger også Dr. Bhau Daji Gutt Museum (tidligere Victoria og Albert-Museet), hovedsakelig et museum for  industri-og landbruksprodukter. På østsiden av museet står det en gigantisk statue av en elefant, tatt fra hulene på Elephanta-øya og ført til Storbritannia i 1864, men kom senere tilbake til India og plassert her.

Dyrehagen

Jijamata Udyaan huser også Mumbai Zoo. Den inneholder mange sjeldne og truede arter av dyr og fugler, samt utstoppede dyr utført av talentfulle taksidermister. Dyrehagens forfatning er redusert betraktelig, og i dag finner den sin plass i listen over de verste dyreparker i verden, en liste utarbeidet av mange uavhengige institusjoner. Dette har hovedsakelig på grunn av den dårlige hygieniske forfatning og likegyldighet fra de ansattes side.
If—

If— er et dikt av den britiske forfatteren og poeten Rudyard Kipling. Det ble skrevet i 1895. Diktet uttrykker i en sum viktoriatidens stoiske mannsideal inklusive «The stiff upper lip» som populærkulturen har laget til en typisk britisk dyd. Diktet ble valgt til engelsk favorittdikt i en opinionsmåling av BBC i 1995. Det er også blitt gjenstand for mange parodier.
Diktet er oversatt til en rekke språk, inklusive André Bjerkes gjendiktning på norsk under tittelen «Hvis -». En annen oversettelse verd å merke seg, er den til myanmarisk (språket i Myanmar eller Burma). Denne var ved Nobels fredspris-vinner Aung San Suu Kyi. Diktet Mandalay eller på norsk Den vei til Mandalay handler om dette landet.

Responser

«If-» var ifølge forfatterens selvbiografiske verk Something of Myself (1937) oversatt til «seven and twenty» språk, og var tilgjengelig i postkortformat til å henge på veggen. Det er hevdet at det er med i flere antologier enn noe annet kjent dikt. Robert Baden-Powell og speiderbevegelsen bidro også til utbredelsen gjennom bevegelsens skrifter.
Ikke alle var like enige. T. S. Eliot hevdet at Kipling med dette bare viste at han var en rimsmed og ingen poet. George Orwell som hadde et noe ambivalent forhold til Kipling på grunn av hans politiske holdning, sammenlignet folk som bare kjente til dette og en del andre tilsvarende dikt, med superpatrioter med ureflekterte holdninger («Colonel Blimp» var en datidens kjent parodisk figur, sammenlignbar med vår Fleksnes eller Stutum).

Referanser til diktet i film, litteratur og annet

Den trolig mest sette (eller oversette) referansen er hogget inn over hovedinngangen til Wimbledon tennisstadion i London, som også kan skimtes et øyeblikk i en Hitchcock- film. I filmen Apocalypse Now av Francis Ford Coppola blir de tre første linjene lest av Dennis Hopper, etterfulgt av T.S. Eliots dikt The Love Song of J. Alfred Prufrock.
Også i fjernsynsserien The Simpsons forekommer sitater.
Filmen If.... fra 1968 har ingen entydige referanser til diktet, bortsett fre heltens helt konsekvente måte å holde på sitt på, men handlingen følger nokså nøye deler av handlingen i en ungdomsbok: Stalky&Co – av Kipling – bare omsatt til innspillingstidens turbulente ungdomskultur.

Norsk tonesetting

Tore Magnus Pettersson har tonesatt André Bjerkes oversettelse («Hvis»)

Innspilling

Tore Magnus Pettersson, Terje Fjærns orkester. Utgitt på LP-platen Drypp (RCA LSP 10381) i 1972.
Alopecosa trabalis

Utseende

Alopecosa trabalis er lyst eller litt mørkere brun eller brunsvarte, med lysere eller mørkere flekker. Hode-brystet har et bredt lyst langsgående bånd, mens det er mørkere på siden.
Mange av artene i slekten Alopecosa er ganske lik hverandre og er variable i farge, selv om enkelte kan ha artstypiske flekker (mønster). For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Kroppen er todelt i en bakkropp (abdomen) og et hode-bryst parti (prosoma eller cephalothorax). Foran på hodet er det åtte øyne, hvorav de to midterste er langt større enn de andre.
Carinus

Styre

Carinus kjempet med suksess mot germanske stammer som kvadere, men snart etterlot han forsvaret av øvre Rhinen til sine legater og vendte tilbake til Roma, hvor de bevarte redegjørelser, som demoniserer ham, forsikrer at han kastet seg ut i alle former for skjørlevnetet og utsvevelser. Mer sikkert er det at han feiret den årlige religiøse festivalen ludi Romani i en grad som ikke hadde sett sin like i prakt.
Etter at hans far Carus var død, krevde hæren i øst å reise tilbake til Europa, og Numerianus, den yngre sønnen til Carus ble tvunget til å akseptere det. Under et opphold ved havnebyen Khalkedon ved Bosporos i Antolia (i dag en bydel i moderne Istanbul) ble Numerianus funnet død. Diokletian, kommandant av livvaktene, hevdet at Numerianus vr blitt myrdet, og han ble selv utropt til keiser av sine soldater.
Carinus forlot øyeblikkelig Roma og dro østover for å møte Diocletian. På reisen gjennom Pannonia slo han ned opprøret til usurpatoren Sabinus Iulianus. I juli 285 møtte han hæren til Diocletian ved elven Margus i Moesia.

Død i 285

Historikerne har ulik oppfatning for hva som deretter skjedde. I slaget ved Margus i Moesia, i henhold til en redegjørelse, hadde tapperheten til hans soldater høstet seier, men Carinus ble myrdet av en tribun som hevnet sin hustruen som Carinus skal ha forgrepet seg på. En annen fortelling framstilte slaget som en fullstendig seier for Diocletian og at Carinus' hær rømte fra ham. Denne redegjørelsen kan bli bekreftet av det faktum at Diocletian tok inn i sin tjeneste Titus Claudius Aurelius Aristobulus, kommandant for pretorianergarden til Carinus.

Karaktertrekk

Carinus har fått omdømme som en av de aller verste av alle romerske keisere. Denne vanæren kan ha vært støttet og kanskje direkte diktet opp av Diocletian. Eksempelvis forteller den (upålitelige) Historia Augusta at Carinus giftet seg med hele 9 kvinner, men unnlater samtidig å nevne hans ene og faktiske hustru, Magnia Urbica, som han hadde en sønn med, Marcus Aurelius Nigrinianus.
Etter Carinus' død ble hans minne offisielt fordømt i den romerske protokoll kjent som Damnatio memoriæ. Hans navn, sammen med hans hustru, ble slettet fra inskripsjonene.
The Dukes of Hazzard (film)

Musikk

Filmens lydspor inneholder blant annet Jessica Simpsons coverversjon av Nancy Sinatras klassiker «These Boots Are Made For Walkin'». Sangen ble en hit i USA, og kom opp på 14.-plass på Billboard Hot 100-listen. Den provokative musikkvideoen inkluderer Willie Nelson.

På kino

Filmen var på førsteplass over billettinntekter i åpningshelgen med en fortjeneste på $30,7 millioner og med en visning på til sammen 3 785 lerret, selv om den ble dømt nord og ned av de fleste profesjonelle filmkritikere.
I januar 2006 ble filmen nominert til flere Golden Raspberry Awards til den 26. Razzie-utdelingen.
Det var mange dristige scener som ikke ble vist på kino, men lagt ut på DVD.
Nattmennesket

Handling

En sommer før krigen oppholder en gruppe unge mennesker seg i villaen «Sjøsus». De er blitt invitert av eieren Helge Gårholm til å tilbringe sin sommerferie der. De inviterte er forfatteren Bernhard Borge (Gårholms fetter), den forsofne journalisten Arnold Kvam, legen Arne Lundmo, fekteren Storm-Jensen, skuespillerinnen Sonja Lundmo, medisinstudenten Eva Lundmo, skuespillerinnen Saisa Sjøstrøm, prestedatteren Vesla Kramer og maleren Kåre Gårholm (Helges bror). Oppholdet går fint helt til en dag det blir en amper stemning mellom flere av gjestene. Og det ender med et mord, som Kai Bugge oppklarer.
I likhet med alle Bjerkes kriminalromaner kombinerer også denne en kriminalgåte-lek med ironi over samtidsfenomener og fascinasjon over irrasjonelle krefter i menneskesinnet. Personene i romanen drøfter psykoanalysens relevans, og forfatteren lar flere stemmer komme til orde, samtidig som psykoanalysen brukes som en logisk kodenøkkel for å oppklare forbrytelsen.
Historikk over europamesterskapsrekorder i stavsprang

Dette er en liste over utviklingen av mesterskaprekorden for stavsprang ved europamesterskapet i friidrett utendørs.
Skruv

Skruv er et tettsted i Lessebo kommune i Kronobergs län i Småland i Sverige. I 2010 hadde tettstedet 490 innbyggere.
Rosnesveien (Mandal)

Rosnesveien i Mandal er en kommunal vei mellom  Ytre Farestad og Rossnes, begge på Skjernøya.
De første 20 meter mellom Skjernøyveien og brua over Rossnesvågen er kjørbar med bil, resten er gangvei.
FlyMe

FlyMe var et svensk lavprisflyselskap med hovedkontor i Göteborg. Selskapet hadde 104 ansatte, som alle mistet jobben da driften ble lagt ned i mars 2007 etter at styret hadde begjært selskapet konkurs.
FlyMe Sweden var datterselskap av FlyMe Europe AB.
Ifølge konkursforhandleren Lars-Ivar Sundberg finnes det planer om å gjenopplive FlyMe Sweden. En sammenslutning av bedrifter fra Vest- og Sør-Sverige kan være forberedt på å investere i selskapet.

Flyflåte

Flyflåten hos FlyMe bestod av fem Boeing 737-300 og én Boeing 737-500.
Skyting under Sommer-OL 2012 – 50 m rifle, liggende menn

Seier til Hviterussland

Veteranen Sergej Martinov fra Hviterussland har deltatt i denne øvelsen siden 1996, og hadde to bronsemedaljer fra før, henholdsvis fra Sommer-OL 2000 og Sommer-OL 2004. Han åpnet med å skyte fullt hus, 600 poeng i den innledende skytingen, og ledet da med ett poeng på Lionel Cox fra Belgia og var 4 poeng foran Rajmond Debevec fra Slovenia. Deretter fulgte hele 9 skyttere som hadde 595 og måtte i omskyting for å bestemme hvem som skulle gå til finalen. I finalen var Martinov utilnærmelig og skjøt 105,5 poeng slik at han endte opp 4,3 poeng foran Cox som tok sølvmedaljen, mens Debevec skjøt seg opp, og kun var 0,2 poeng bak Cox.